
REPUBLIKA E SHQIPËRISË
KUVENDI
Komisioni Për Politikën e Jashtme
				
Komision për dhënie mendimi

Tiranë, më _________  2022 

MEMO

PËR PROJEKTLIGJIN
"PER MIRATIMIN E MARREVESHJES
PER ADMINISTRIMIN E NENZONAVE TE TRASHEGIMISE
KULTURORE DHE PEIZAZHIT KULTUROR, PJESE E PARKUT
KOMBETAR TE BUTRINTIT, LIDHUR NDERMJET MINISTRISE
SE KULTURES DHE FONDACIONIT PER MENAXHIMIN E BUTRINTIT"


· HYRJE

Projektligji "Për miratimin e marrëveshjes për administrimin e nënzonave të trashëgimisë kulturore dhe peizazhit kulturor, pjesë e parkut kombëtar të Butrintit, lidhur ndërmjet Ministrisë së Kulturës dhe Fondacionit për Menaxhimin e Butrintit" është propozuar nga Këshilli i Ministrave. 

Komisioni për Politikën e Jashtme e shqyrton projektligjin në cilësinë e komisionit për dhënie mendimi bazuar në nenet 32-38 të Rregullores së Kuvendit.


· BAZA KUSHTETUESE E PROJEKTLIGJIT 

Këshilli i Ministrave e ka propozuar projektligjin bazuar në nenet 78, 83 pika 1 dhe 121 pika 1 të Kushtetutës, në përputhje me nenet 81, pika 1, dhe 100, të Kushtetutës, si dhe me nenin 17, të ligjit nr.43/2016, “Për marrëveshjet ndërkombëtare në Republikën e Shqipërisë”.

Kjo marrëveshje i nënshtrohet miratimit nga ana e Këshillit të Ministrave, në rastet e administrimit të pasurive kulturore me rëndësi kombëtare dhe lokale, dhe miratimit të saj në Kuvend, në rastet e administrimit të pasurive kulturore me rëndesi universale, sipas parashikimeve të këtij ligji.

· QËLLIMI DHE PËRMBAJTJA E PROJEKTLIGJIT

[bookmark: _Hlk38309527]Qëllimi i këtij projektligji është miratimi i marrëveshjes së administrimit ndërmjet fondacionit të posaçëm dhe ministrisë përgjegjëse për trashëgiminë kulturore, në përputhje me pikën 5, të nenit 172, të ligjit nr.27 /2018, "Për trashëgimine kulturore dhe muzetë".  
Modeli i administrimit të nënzonës së trashëgimise dhe peizazhit kulturor të parkut kombëtar të Butrintit, i parashikuar nga marrëveshja e administrimit nëpërmjet administrimit tërthorazi përmes krijimit të një fondacioni të dedikuar, erdhi si nje nevojë për gjetjen e mënyrave të reja të administrimit, pasi sistemi aktual i menaxhimit, edhe pse ka siguruar i sforcuar mbrojtjen e vlerave kulturore të parkut kombëtar të Butrintit, nuk ishte fleksibel, duke mos garantuar në perspektivë mbrojtjen dhe ruajtjen e vlerave kulturore dhe natyrore të sitit dhe zhvillimin e integruar të tij, si dhe duke siguruar të ardhura jo të përputhëshme me pritshmeritë që duhet të ketë një pasuri me vlera kaq të rëndësishme kombëtare e universale.
Administrimi nëpërmjet kësaj marrëveshjeje, në terma ekonomiko-financiare dhe efektiviteti, synon zhvillimin e qendrueshëm për të gjithe parkun kombëtar të Butrintit dhe komunitetin përreth. Ky model administrimi do të bëje të mundur realizimin e ndërhyrjeve për adresimin e sfidave në menaxhimin e zonës me vlera të trashegimisë kulturore të Butrintit. 
Marrëveshja përcakton, ndër të tjera, afatin, tarifat dhe kushtet e veçanta për administrimin e pasurisë kulturore. Në kryerjen e funksioneve të mbrojtjes, të ruajtjes, të restaurimit, të vlerësimit e administrimit të pasurisë, subjektet zbatojnë parimet dhe detyrimet e parashikuara në këte ligj dhe nuk u nënshtrohen rregullave të prokurimit publik.". 

· [bookmark: page3]EFEKTET FINANCIARE

Sa i takon efekteve financiare, sqarojmë se sipas marrëveshjes së administrimit, fondacionit të posaçëm do t'i transferohet shuma financiare e gjendjes së llogarisë të ZAKP A-së Butrint në datën e transferimit, ndërkohë edhe AADF-ja do të kontribuojë me një grant kundrejt fondacionit të posaçëm. Vlera e financimit nëpërmjet grantit të AADF-së do të jetë deri në vlerën katër milionë e nëntëqind e tetëdhjetë e pesë mije dollarë ( 4,985,000 $), ndërsa vlera e saktë e fondeve të papërdorura dhe të mbartura të administruara/kontabilizuara nga ZAKP A-ja Butrint do të përcaktohet në datën e transferimit. Ka rëndësi të theksohet se fondet e ZAKP A-së Butrint, edhe pse pjesë e fondeve publike të buxhetit të shtetit, administrohen sipas rregullave të veçanta, sipas vendimit nr.928, datë 28.12.2011, të Këshillit të Ministrave. Bazuar në këtë vendim, ato konsiderohen si të ardhura jashtë limitit. Disbursimi nga të dyja palët fillon pas transferimit të pasurisë kulturore në datën e transferimit, në vlera ekuivalente, dhe pjesa e mbetur do të disbursohet në vijim të kërkesave për fonde të Fondacionit për Menaxhimin e Butrintit, bazuar në nevojat e tij dhe në përputhje me planin e biznesit. 

